open-index/open-wikipedia-markdown huggingface dataset:
Մուկեշ

**Մուկեշ** (հինդի` मुकेश, ամբողջ անունը` Մուկեշ Չանդ Մատհուր, ), հնդիկ երգիչ, Մոհամեդ Ռաֆիի, Մաննա Դեյի և Կիշոր Կումարի հետ միասին համարվում է հնդկական կինոյի արտակադրային երգի «ոսկե ձայներից» մեկը։ Հիմնականում հայտնի է որպես «Ռաջ Կապուրի ձայն»։

## Կենսագրություն
Մուկեշը ծնվել է Դելիում և ընտանիքի տասը երեխաներից վեցերորդն էր։ Երաժշտությամբ հետաքրքրվել է պատանի հասակում, երբ հարևան սենյակից լսում էր իր քրոջը դասավանդող երաժշտության ուսուցչի ձայնը։ Դպրոցն ավարտելուց հետո շուրջ յոթ ամիս աշխատել է Դելիում գործող հասարակական աշխատանքների կազմակերպությունում ` շարունակելով հոր գործը։ Միաժամանակ իր ուժերը փորձել է երգի և ձայնագրությունների ասպարեզում։ Իր քրոջ հարսանիքին երգելիս, նրան նկատել է մասնագիտությամբ դերասան` հեռավոր ազգականներից մեկը, ով նրան իր հետ տարել է Բոմբեյ և կազմակերպել վոկալի ուսուցումը։ Այդ ժամանակ էլ կայացել է Մուկեշի կինոդեբյուտը «Nirdosh» (1941 թ.) ֆիլմում ` որպես երգիչ և դերասան։ Որպես արտակադրային երգիչ նա հանդես է եկել ավելի ուշ` 1945 թվականին նկարահանված «Pehli Nazar» ֆիլմում։ 1974 թվականին Մուկեշի բազմաթիվ պարգևներին ավելացավ նաև Filmfare Awards մրցանակը։

## Անձնական կյանքը
1946 թվականին Մուկեշն ամուսնացել է գուջարաթյան միլիոնատեր բրահմանի դստեր հետ։ Քանի որ նա պատկանում էր ցածր կաստայի, չուներ սեփական տուն և մշտական եկամուտ, այդ իսկ պատճառով հարսնացուի հետ ստիպված է եղել ընտանիքից դիմել փախուստի։ Շատերը նրանց կանխագուշակում էին դժբախտ կյանք և ամուսնալուծություն։ Սակայն Մուկեշն իր կնոջ հետ ապրեց տասնամյակներ և 1976 թվականին նշեց ամուսնության 30-ամյակը։ Նրանց ընտանիքում ծնվել են հինգ երեխա (երկուսն ընտրել են հոր մասնագիտությունը՝ արտակադրային երգիչներ)։ Մուկեշի թոռը դերասան Նիլ Նիտին Մուկեշն է։

1970-ական թվականների սկզբին Մուկեշի մոտ ի հայտ եկան առողջական խնդիրներ։ 1976 թվականի օգոստոսի 27-ին նա մահացավ սրտի նոպայից՝ ԱՄՆ-ի Դետրոյտ քաղաքում, ուր մեկնել էր համերգներ տալու։ Իր ողջ ստեղծագործական կյանքում նա ձայնագրել էր մոտ 1200 երգ։ Երգերից շատերը, որոնք չէին հնչել նրա կենդանության օրոք, հնչում էին նրա մահվանից հետո նկարահանված շատ ֆիլմերում։ Մուկեշի ձայնով երգում էին Ռաջ Կապուրի կերտած կերպարները՝ «Թափառաշրջիկը», «Պարոն 420», «Սանգամ», «Իմ անունը ծաղրածու է» և այլ ֆիլմերում։

## Ծանոթագրություններ

Կատեգորիա:Հնդիկ երգիչներ
Կատեգորիա:Երաժիշտներ այբբենական կարգով
Կատեգորիա:Հնդիկ կինոդերասաններ
Կատեգորիա:Սրտամկանի ինֆարկտից մահացածներ
Թուրքիայի ռազմաօդային ուժերի հրամանատարների ցանկ

մինի|250px|Թուրքիայի ռազմաօդային ուժերի գլխավոր հրամանատարի դրոշը
մինի|100px|Թուրքիայի ռազմաօդային ուժերի գլխավոր հրամանատարի ուսադիրը
*[[Թուրքիայի ռազմաօդային ուժերի գլխավոր հրամանատար]]ը* կրում է թուրքերեն *Hava Kuvvetleri Kurmay Başkanı* տիտղոսը, որը հայերեն թարգմանվում է **Ռազմաօդային ուժերի շտաբի պետ** և Ռազմաօդային ուժերի գլխավոր հրամանատար։

## Թուրքիայի ռազմաօդային ուժերի գլխավոր հրամանատարների զինվորական կոչումը
Թուրքիայի ռազմաօդային ուժերի գլխավոր հրամանատարները կրում են բանակի գեներալ (, *օրգեներալ*) զինվորական կոչումը։

### Թուրքիայի ռազմաօդային ուժերի գլխավոր հրամանատարների ցուցակի աղբյուրը
Ստորև բերված ցուցակը համապատասխանում է Թուրքիայի ռազմաօդային ուժերի պաշտոնական համացանցային կայքի տվյալներին։

### Թուրքիայի ռազմաօդային ուժերի գլխավոր հրամանատարների մասին որոշ տվյալներ
1944 թվականի փետրվարի 5-ին նշանակվել է Թուրքիայի ռազմաօդային ուժերի առաջին գլխավոր հրամանատարը՝ բանակի գեներալ Զեքի Դողանը։
Այդ պաշտոնում 1944 թվականից առայսօր պաշտոնավարել են 31 բարձրագույն զինվորականներ։ Ի դեպ, 1920 թվականից առայսօր պաշտոնավարած Թուրքիայի զինված ուժերի գլխավոր շտաբի պետերի թիվն ավելի փոքր է՝ 29:
Ներկայումս Թուրքիայի ռազմաօդային ուժերի գլխավոր հրամանատարն է բանակի գեներալ Աբիդին Ունալը, որն այդ պաշտոնը ստանձնել է 2015 թվականի օգոստոսի 14-ից՝ հաջորդելով բանակի գեներալ Աքըն Օզթյուրքին։

### Թուրքիայի ռազմաօդային ուժերի գլխավոր հրամանատարների ցուցակը
Սույն ցուցակն ընդգրկում է Թուրքիայի ռազմաօդային ուժերի գլխավոր հրամանատարներին՝ 1944 թվականից առայսօր։

## Տես նաև
* Թուրքիայի գլխավոր շտաբի պետերի ցանկ
* Թուրքիայի ցամաքային զորքերի հրամանատարների ցանկ
* Թուրքիայի ռազմածովային ուժերի հրամանատարների ցանկ
* Թուրքիայի ժանդարմերիայի գլխավոր հրամանատարների ցանկ
* Թուրքիայի առափնյա պահպանության ուժերի հրամանատարների ցանկ
*Թուրքիայի զինված ուժերի գլխավոր շտաբի պետի տեղակալների ցանկ
* Türk Sahil Güvenlik Komutanları ցանկ
* Թուրքիայի 1-ին դաշտային բանակի հրամանատարների ցանկ
* Թուրքիայի 2-րդ դաշտային բանակի հրամանատարների ցանկ
* Թուրքիայի 3-րդ դաշտային բանակի հրամանատարների ցուցակը
* Թուրքիայի Էգեյան դաշտային բանակի հրամանատարների ցանկ

## Ծանոթագրություններ

Կատեգորիա:Թուրքիայի զինված ուժեր
Կատեգորիա:Ցանկեր:Թուրքիա
Քենդիս Բերգեն

**Քենդիս Փաթրիշա Բերգեն** (, ), հեռուստատեսության և կինոյի ամերիկացի դերասանուհի, լուսանկարիչ, ֆոտոմոդել, գրող։ Լայն ճանաչում ու համբավ է ձեռք բերել հատկապես «Մրֆի Բրաուն» և «Բոստոնի իրավաբանները» սերիալներում տպավորիչ դերակատարումներով հանդես գալու շնորհիվ։ Ընդ որում՝ Մրֆի Բրաունի կերպարը մարմնավորելու համար արժանացել է երկու «Ոսկե գլոբուս» և հինգ «Էմմի» մրցանակի։ Հիշատակության են արժանի նրա դերակատարումները նաև «Սկսել սկզբից» և «Գանդի» ֆիլմերում, որոնցից առաջինի համար առաջադրվել է «Օսկար», երկրորդի համար՝ *[[BAFTA]]* կինոմրցանակի։

Դերասանական կրթության Քենդիսին տվել է նրա մայրը՝ նախկին ֆոտոմոդել Ֆրենսիս Բերգենը։ Քենդիսը սովորել է լեզուներ և ֆոտոլրագրություն Վաշինգտոնում, այնուհետև Փենսիլվանիայում և Շվեյցարիայում։ 1980 թ-ին ամուսնացել է ֆրանսիացի ռեժիսոր Լուի Մալի հետ։ Բերգենը լավ տիրապետում է ֆրանսերենին և իսպաներենին։

## Ծանոթագրություններ

## Արտաքին հղումներ
* 
* Candice Bergen at wowOwow

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի գրողներ
Կատեգորիա:Ամերիկացի լուսանկարիչներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Թատրոնի դերասանուհիներ
Կատեգորիա:Հեռուստահաղորդավարներ
Կատեգորիա:Թատրոնի ամերիկացի դերասանուհիներ
Գալիլեա (Իսրայել)

[thumb|180px|Գալիլեան, [50 թվականին]]
**Գալիլեա** (, *һա-Գալիլ*, «մարզ, շրջան, տեղանք»;  *ալ-Ջալիլ*), պատմական մարզ Իսրայելի հյուսիսում, Լիբանանի սահմանին։ Արևմուտքում եզրավորված է Միջերկրական ծովով, հարավում՝ Իսրայելյան դաշտավայրով, իսկ արևելքում՝ Հորդանանի դաշտավայրով։ Ավանդաբար բաժանվում է Վերին և Ներքին Գալիլեաների։

## Պատմություն
Ք.ա. III հազարամյակում Գալիլեան բնակեցվում է հանանեյների կողմից։ Ք. ա II հազարամյակում այստեղ են հաստատվում խուռիները, խեթերը և Եգիպտացիները։ Հետո տարածքը ընկնում է հրեաների ուշադրության առանցքում և ընդգրկվում է Իսրայելի թագավորության կազմում։ Ք.ա. 722 թվականին Գալիլեան անցնում է Ասորեստանին, տեղաբնիկները վտարվում են տարածքից և բնակեցվում ասորիներով։ Ք.ա. 539 թվականին Գալիլեան միացվում է Աքեմենյան պետությանը, իսկ Ք.ա. 333 թվականին Գալիլեան գրավում է Ալեքսանդր Մակեդոնացին։ Հելլենիստական շրջանում Գալիլեան անցնում է Պտղոմեոսներին, իսկ հետո Սելևկյաններին մինչև Ք.ա. 63 թ. Գալիլեայի նվաճումը Հռոմեացիների կեղմից։

Մինչև Հռոմեացիների նվաճումը Գալիլեան ժամանակառժամանակ ենթարկվում էր Իսրայելի թագավորության ավազակային հարձակումներին, որոնց ժամանակ բնակչությանը թալանելուց զատ, հրեաները ստիպում էին տեղաբնիկներին ընդունել հուդայականություն։ Մեր թվարկության I դարում Հուդա Գալիլեացին մի քանի այլ հուդայական հոգևորականների հետ Սեպֆորիս քաղաքում խռովություններ և անկարգություններ է կազմակերպում, հրահրելով հռոմեացիներին՝ ինչի արդյունքում բնակչության մի մասը սպանվեց, իսկ մյուսը՝ ստրկացվեց։ Տաճարի և Երուսաղեմի կործանումից հետո 70-ական թվականներին սկսվում է հրեաների մասսայական միգրացիա դեպի ամայացած Գալիլեա այսպիսով սկսվում է, Սամարիայի և Գալիլեայի հողերի յուրացումը հրեաների կողմից, կառուցվում է սինագոգ։ 636 թ. նվաճվում է Արաբական խալիֆայության կողմից և կցվում Հորդանանի մարզին։

## Գալիլեան Աստվածաշնչում
Գալիլեայի 20 քաղաքները Սողոմոն Իմաստունը տալիս է Տյուրոսի (Լիբանանի) իշխան Հիրամին ()։

Հեթանոսական Գալիլեան (; ) Հիշատակվում է Եսայի մարգարեի մոտ ().

Գալիլեայի քաղաք՝ Բեթսայիդայում են ծնվել Անդրեաս, Պետրոս և Փիլիպպոսը առաքյալները, իսկ Նազարեթում ապրել է Հիսուսը։

## Պատկերասրահ
center|thumb|1000px|Վերին Գալիլեա. տեսարան Արի լեռից
center|thumb|1000px|Հարոդ դաշտի տեսարանը

## Գրականություն
* Aviam, M., "Galilee: The Hellenistic to Byzantine Periods," in *The New Encyclopedia of Archaeological Excavations in the Holy Land*, vol. 2 (4 vols) (Jerusalem: IES / Carta), 1993, 452–458.
* Meyers, Eric M. (ed), *Galilee through the Centuries: Confluence of Cultures* (Winona Lake, IN: Eisenbrauns, 1999) (Duke Judaic Studies 1).
* Chancey, A. M., *Myth of a Gentile Galilee: The Population of Galilee and New Testament Studies* (Cambridge: Cambridge University Press, 2002) (Society of New Testament Monograph Series 118).

## Ծանոթագրություններ

Կատեգորիա:Իսրայելի աշխարհագրություն
Կատեգորիա:Պատմական մարզեր
Լոս Անջելեսի բնության պատմության թանգարան

**Լոս Անջելեսի բնության պատմության թանգարան**, , բնության պատմության թանգարան Լոս Անջելեսի ցուցադրությունների այգում։ Թանգարանը բացվել է 1913 թ-ին՝ **Արվեստի, պատմության և գիտությունների թանգարան** անվանումով։ Թանգարանի շենքը գրանցված է պատմական տեղամասերի ազգային ռեեստրում։ Թանգարանի նոր մասնաշենքերը բացվել են 1925, 1930, 1960 և 1976 թթ.: 1960 թ-ին թանգարանից առանձնացել է Լոս Անջելեսի արվեստների թանգարանը։ Թանգարանը ամենամեծն է ԱՄՆ-ի ամբողջ արևմտյան մասում։ Թանգարանի հավաքածուն բաղկացած է 33 մլն. ցուցադրանմուշներից և ընդգրկում է 4,5 մլրդ տարվա պատմություն։

## Ծանոթագրություններ

## Արտաքին հղումներ
* Natural History Museum of Los Angeles County official website 
* William S. Hart Ranch and Museum 
* George C. Page Museum at the La Brea Tar Pits 

Կատեգորիա:Լոս Անջելեսի թանգարաններ‎
Կատեգորիա:1913 հիմնադրված թանգարաններ
Կատեգորիա:1913 հիմնադրումներ ԱՄՆ-ում
Կատեգորիա:Հնէաբանական թանգարաններ
Մորատալյա

**Մորատալա** (), Իսպանիայում գտնվող մունիցիպալիտետ, մտնում է Մուրսիա պրովինցիայի կազմի մեջ։ Մունիցիպալիտետը գտնվում է նաև Նորոեստե համայնքի մեջ։ Տարածքը կազմում է 961 կմ²։ Բնակչության թիվը ըստ 2010 թվականի տվյալների կազմում է 8444 մարդ։ Նահանգի վարչական կենտրոնից հեռավորությունը կազմում է 85 կմ։

Քաղաքի հովանավորը համարվում է Խեսուկրիստո Ապարեսիդոն։

## Արտաքին հղումներ
* Official website  
* Asociación de tamboristas  
* Information and tourism resources 
* Viva Murcia  community info for Moratalla

Կատեգորիա:Իսպանիայի բնակավայրեր
Հուլուսի Աքար

**Հուլուսի Աքար** , ), Թուրքիայի գլխավոր շտաբի պետ, բանակի գեներալ թուրք բարձրաստիճան զինծառայող, ներկայումս Թուրքիայի զինվորական բարձրագույն պաշտոնատար անձը։

## Կենսագրություն
Նա ծնվել է 1952 թվականի հունվարի 17-ին Թուրքիայի կենտրոնական Անատոլիայի շրջանի Կայսերի քաղաքում։

## Ծառայողական ուղին
### Ծառայության սկիզբը
1973 թվականից, այսինքն՝ մոտ 21 տարեկան հասակից ծառայել է Թուրքիայի զինված ուժերում ()։

### Զորատեսակը և մասնագիտացումը
Զորատեսակը՝ մոտոհետևակային զորքեր, ռազմական գործում նեղ մասնագիտացումը՝ հակատանկային ստորաբաժանման հրամանատար։

### Ծառայությունը ցամաքային զորքերի տարբեր զորամասերի և զորամիավորումների հրամանատարական պաշտոններում
### Ցամաքային զորքերի գլխավոր հրամանատար
Բանակի գեներալ Հուլուսի Աքարը Թուրքիայի Գլխավոր շտաբի պետի պաշտոնին նշանակվելուց առաջ ծառայել է որպես Թուրքիայի ցամաքային զորքերի կամ այլ կերպ ասած՝ Թուրքական բանակի հրամանատար։

### Նշանակումը Թուրքիայի գլխավոր շտաբի պետի պաշտոնին
* Թուրքիայի գլխավոր շտաբի պետի պաշտոնին նշանակվել է 2015 թվականի օգոստոսի 18-ին, Թուրքիայի նախագահ Ռեջեփ Թայիփ Էրդողանի () օրոք։
* Թուրքիայի գլխավոր շտաբի 29-րդ պետն է։
* Պաշտոնում հաջորդել է բանակի գեներալ Նեջդեթ Օզելին ():

## Ծանոթագրություններ

Կատեգորիա:Անձինք Կեսարիայից
Կատեգորիա:Թուրք գեներալներ
Կատեգորիա:Թուրքական բանակի գեներալներ
Կատեգորիա:Թուրքական ցամաքային զորքերի գլխավոր հրամանատարներ
Կատեգորիա:Թուրքիայի գլխավոր շտաբի պետեր
Կատեգորիա:Թուրքիայի գլխավոր շտաբի պետերի ցանկ
Կատեգորիա:Թուրքիայի զինված ուժերի գլխավոր շտաբի պետեր
Կատեգորիա:Թուրքիայի պաշտպանության նախարարներ
Պոլտերգեյստ (ֆիլմ)

**Պոլտերգեյստ** (), ամերիկյան ֆիլմ, նկարահանված 2015 թվականին ռեժիսոր Գիլ Քենանի կողմից։ Հիմնված է 1982 թվականի Պոլտերգեյստի ֆիլմի վրա։ Ֆիլմը վարձույթ է դուրս եկել 2015 թվականի մայիսի 22-ին։

## Սյուժե
Էրիկը և Էմի Բոուենը իրենց երեք երեխանների հետ միասին նոր տուն են ցանկանում գնել, և դրա համար տարբեր տներ են այցելում, որպեսզի որոշում կայացնեն։ Էրիկին որոշ ժամանակ առաջ աշխատանքից հեռացրել էին, սակայն նրանց հաջողվում շատ հարմար գնով տուն գտնել և գնում են։

Առաջին գիշերվա ժամանակ նրանք տարօրինակ ձայներ են լսում և գնալով այդ ձայների հետևից, տեսնում են իրենց տղային, ով նստել էր մի ծաղրածուի արկղի առջև, և նրա հետ խոսում էր։ Այդ նույն գիշերում տան լույսերը սկսում են իրար հետևից միանալ և անջատվել։ Գրիֆինը իջնում է ներքև, և տեսնում է թե ինչպես է իր աղջիկը խոսում ինչ-որ մեկի հետ, որն էլ գտնվում էր հեռուստացույցի մեջ։ Էրիկը և Էմին իմանում են, որ տունը կառուցվել է գերեզմանատան վրա, և հասկանում են, որ բոլոր դիակների հոգիները ապրում են այդ տանը... և նրանց համար սկսում է ամենատարօրինակ և ամենասարսափելի օրերը։

## Դերերում
* Սեմ Ռոկուել - Էրիկ Բոուեն 
* Ռոզմարի Դեուիթ - Էմի Բոուեն 
* Ջարեդ Հարիս - Քերիգան Բյորկ 
* Ջեյն Ադամս - բժիշկ Բրուկ Պաուել 
* Սակսոն Շարբինո - Կենդրա Բոուեն 
* Կայլ Քետլեթ - Գրիֆին Բոուեն 
* Քենեդի Կլեմենտս - Մեդիսոն Բոուեն 
* Սոմա Բխատիա - Լորեն
* Սյուզեն Խեյարդ - Սոֆի
* Նիկոլաս Բրաուն - Բոյդ
* Կարեն Իվանի - Սթոլեր

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 ֆիլմեր
Կատեգորիա:20th Century Fox ֆիլմեր
Կատեգորիա:3D ֆիլմեր
Կատեգորիա:MGM ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Սարսափ ֆիլմեր
Կատեգորիա:Սարսափ ֆիլմեր գերբնական ուժով տների մասին
Կատեգորիա:Տորոնտոյում նկարահանված ֆիլմեր
Կատեգորիա:Ֆիլմեր անկանոն երևույթների մասին
Կատեգորիա:Ֆիլմեր ուրվականների մասին
Ֆուտբոլն Անգլիայում

մինի|320px|2008 թվականին Ուեմբլի մարզադաշտում կայացած Անգլիա-Էստոնիա խաղը:

Ֆուտբոլը, Անգլիայի ազգային սպորտաձևն է համարվում։ Նա համարվում է Միացյալ Թագավորության մշակույթի ամենամեծ դերը ունեցող սպորտաձևերից մեկը։ Ժամանակակից ֆուտբոլի ծագել է Անգլիայից, երբ 1863 թվականին ընդունվում են ֆուտբոլի կանոնները։ Անգլիայում գրանցված է ավելի քան 40 000 ֆուտբոլային ակումբ, այս ցուցանիշով Մեծ Բրիտանիան գերազանցում է աշխարհի մյուս երկրներից։

Անգլիան համարվում է ամենատարեց ֆուտբոլային ակումբի՝ Շեֆիլդի հայրենիքը, այստեղ է ստեղծվել նաև ամենատարեղ ֆուտբոլային միությունը՝ Անգլիայի ֆուտբոլային միությունը, այս պետությունում է հիմնադրվել առաջին ազգային հավաքականը՝ Անգլիայի ֆուտբոլի ազգային հավաքականը։ Անգլիայի բարձր լիգան՝ Պրեմիեր Լիգան համարվում է աշխարհի ամենահարուստ և ամենահայտնի լիգաներից մեկը։

## Ֆուտբոլային լիգայի համակարգը
Անգլիայի ֆուտբոլային լիգան հիմնադրվել է 1888 թվականին «Աստոն Վիլա»յի ղեկավարի՝ Ուիլյամ Մակգրեգորոմի կողմից։ Այդ լիգան դառնում է աշխարհի առաջին պրոֆեսիոնալ ֆուտբոլային լիգան։ Դրանից հետո Անգլիայում ստեղծվել են նաև այլ ֆուտբոլային լիգաներ։ Մի քանի տարիների բանակցություններից պարզ է դառնում, որ ֆուտբոլային ակումբներին թույլատրվում է մասնակցել լիգայի բարձր կամ ցածր բաժիներում, իրենց նվաճած դիրքերից ելնելով։ Այդ օրենքով ցանկացած անգլիական ակումբի թույլատրվում էր մասնակցել բարձր լիգային, սակայն նրանք պետք է պայքարեին այդ աստիճանին հասնելու համար։ Համաձայն այդ գործող օրենքին, ՖԻՖԱն 2010 թվականին Պրեմիեր Լիգա (Անգլիա)-յում գրանցում է 40 000 ֆուտբոլային ակումբի, որն 11 000-ով ավելի էր Բրազիլիայի ֆուտբոլի ֆեդերացիայում գտնվող ակումբներից։ Այդ ցուցանիշով, եթե նույնիսկ չհաշվենք Անգլիայի բնակչություն, ապա կարող ենք ասել, որ Անգլիայի Պրեմիեր Լիգա-յի ակումբների թվով ամենաբարձր տեղն է զբաղեցնում համաշխարհային ֆուտբոլում։

### Պրեմիեր Լիգա

1992 թվականին անգլիական ակումբների լավագույները դուրս են գալիս Ֆուտբոլային լիգայի կազմից, հիմնադրված Պրեմիեր Լիգա (Անգլիա)յում։ Անգլիայի Պրեմիեր Լիգայի ստեղծելու հիմնական գաղափարն այն էր, որ այլ դիվիզոնայի ակումբներին հնարովություն էր տրվում հանդես գալու Անգլիայի ֆուտբոլային բարձր լիգայում։ Պրեմիեր Լիգան պահպանում է իր կապերը Ֆուտբոլային լիգայի հետ, և ամեն սեզոնի վերջում նա իր լիգայից դուրս է թողնում ամենավերջին երեք տեղերը գրաված ակումբներին, սակայն իր լիգա է գալիս մեկ աստիճան ցածր լիգայի լավագույն երեք ակումբները։ Ընդհանուր Պրեմիեր Լիգայում խաղում են 20 ակումբներ։ Գործող չեմպիոնը համարվում է Չելսին։

### Ֆուտբոլային լիգա
Համարվում է աշխարհի ամենահին լիգաներից մեկը։ Անգլիայի Ֆուտբոլային լիգան այս պահին համարվում է անգլիական երկրորդ լիգան՝ Պրեմիեր Լիգայից հետո։ Ներկա ժամանակներում լիգայում պայքարում են 72 ֆուտբոլային ակումբներ, որոնք պայքարում են երրորդ դիվիզոնիում։

### Ֆուտբոլային կոնֆերացիա
Կազմված է երեք դիվիզիոներից՝ Ազգային, Հյուսիսային և Հարավային կոնֆերացիաներից։ Ընդհանուր ակումբների թիվը կազմում է 68 ակումբ։ Հյուսիսային և Հարավային կոնֆերացիաները գտնվում են միևնույն մակարդակի վրա, Ազգային կոնֆերացիայից սակայն հետ է ընկնում։ Ֆուտբոլային կոնֆերացիան գտնվում է անգլիական ֆուտբոլային լիգաների առաջին մակարդակում, որտեղ կարող են մրցել միայն կիսապրոֆեսիոնալ ակումբները։

## Ծանոթագրություններ

Կատեգորիա:Ֆուտբոլն Անգլիայում
Լա Շապել դե Պո

**Լա Շապել դե Պո** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտի շրջանում։ Մտնում է Սենտ Էստ կանտոնի կազմի մեջ։

Համայնքի INSEE կոդ՝ 17089։

## Բնակչություն
Համայնքի բնակչությունը 2010 թվականին կազմում էր 974 մարդ։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Լա Շապել դե Պո 

Կատեգորիա:Ֆրանսիայի համայնքներ
Փայտազանգված

**ՓԱՅՏԱՄԱԾ** շինարարական և նորոգման աշխատանքների ժամանակ աշխատողների և շինանյութերի համար նախատեսված ժամանակավոր օժանդակ հարմարանք։ Ժամանակակից շինարարության մեջ հավաքովի կոնստրուկցիաների, աշխատանքների և մեքենայացման ինդուստրիալ մեթոդների ներդրումը հնարավորություն տվեցին հիմնական Փայտամածները (կազմված էին գերաններից) փոխարինելու առավել թեթև հավաքովի–քանդովի (գույքային) Փայտամածներով, որոնց մոնտաժման և ապամոնտաժման համար պահանջվում է նվազագույն ժամանակ։ Փայտամածները լինում են կանգնակավոր, սանդուղքավոր, կախովի, փոխադրովի, ինքնաբարձիչ են։ Պատրաստվում են մետաղից և փայտից։
Մոհամեդ Ռաֆի

**Մոհամեդ Ռաֆի** (, ), հանրաճանաչ հնդիկ երգիչ, Մաննա Դեյի, Մուկեշի և Կիշոր Կումարի հետ միասին համարվում է հնդկական կինոյի արտակադրային երգի «ոսկե ձայներից» մեկը։ Իր ստեղծագործական կյանքի ընթացքում ձայնագրել է մոտ 5000 երգ, արժանացել է մի շարք կինեմատոգրաֆիական մրցանակների, այդ թվում վեց անգամ Filmfare Awards մրցանակին՝ արտակադրային լավագույն վոկալի համար։ Պարգևատրվել է մի քանի պետական պարգևներով, այդ թվում ստացել է նաև Պադմա Շրի (1967 թ.)։

## Կենսագրություն
Մոհամեդ Ռաֆին ծնվել է Ամրիթսարի մոտ գտնվող Կոտլա Սուլթան Սինգհ գյուղում, վարսավիր և հրուշակագործ Հաջի Ալի Մոհամեդի ընտանիքում, որտեղ նա վեց երեխաներից հինգերորդն էր։ Շուտով նրա ծնվելուց հետո ընտանիքը տեղափոխվել է Լահոր (ներկայիս Պակիստան), որտեղ մինչ այսօր պահպանվել է նրանց ընտանեկան տունը։ Առաջին անգամ Մոհամեդ Ռաֆին երաժշտության նկատմամբ հետաքրքրություն է ցուցաբերել, երբ դեռ մանուկ էր և նմանակում էր լահորյան փողոցների ֆակիրների երգելաոճը։ Նրա հարազատները ուշադրություն դարձնելով տղայի տաղանդին, խրախուսում էին նրան և վերջապես համոզեցին նրա ծնողներին, որպեսզի թույլ տան նրան՝ լրջորեն զբաղվելու այդ մասնագիտությամբ։

Մոհամեդ Ռաֆին ուսումնասիրել է հնդկական դասական երգի հիմունքները։ Նրա առաջին ելույթը հասարակության առջև տեղի է ունեցել Լահորում, երբ նա ընդամենը 13 տարեկան էր։ Դա տեղի է ունեցել հայտնի երգիչներից մեկի համերգի ժամանակ, երբ անջատվել էր էլեկտրականությունը և Մոհամեդ Ռաֆիին խնդրեցին երգել՝ բարկացած հանդիսատեսին զբաղեցնելու համար։ Հանդիսատեսներից մեկը (Շյամ Սանդար) տպավորվել էր տղայի արվեստից և հրավիրել է նրան Բոմբեյ՝ ֆիլմերի համար երգելու, օգնել նրան ձայնագրելու իր առաջին արտակադրային երգը «Gul Baloch» (1941 թ.) ֆիլմի համար։ Այդ նույն տարում Մոհամեդ Ռաֆին հրավիրվել է երգելու լահորյան ռադիոհաղորդումների All India Radio գործակալությունում։

1944 թվականին Մոհամեդ Ռաֆին տեղափոխվել է Բոմբեյ, որտեղ ծանոթացել է շատ կինոգործիչների հետ և շարունակել է երգել ֆիլմերի համար։ Հաճախ նրան համարում են հնդկական կինոյի լավագույն երգիչ։ Այդ կարծիքին էին նաև նրա կոլեգաները՝ Լատա Մանգեշկարն ու Մաննա Դեյը։ 2000-ական թվականներին մի շարք հասարակական գործիչներ, դերասաններ, սենատորներ և նախարարներ պաշտոնապես հայտարարում էին, որ Մոհամեդ Ռաֆին հետմահու պետք է պարգևատրվի Բհարատ Ռատնա բարձրագույն քաղաքացիական պարգևով, ինչպես նաև Դադասահեբ Փհալկեի անվան մրցանակով, սակայն մինչ օրս Հնդկաստանի կառավարությունը նման որոշում չի կայացրել։

Մոհամեդ Ռաֆին մահացել է 1980 թվականի հուլիսի 31-ին՝ ինֆարկտից և հուղարկավորվել է Մումբայի Ջուհու թաղամասի մուսուլմանական գերեզմանոցում։

## Ծանոթագրություններ

Կատեգորիա:Հնդիկ երգիչներ
Կատեգորիա:1980 մահեր
Կատեգորիա:Երաժիշտներ այբբենական կարգով
Կատեգորիա:Հնդիկ կինոդերասաններ
Կատեգորիա:Հնդիկ երաժիշտներ
Կատեգորիա:Սրտամկանի ինֆարկտից մահացածներ
Կատեգորիա:Հնդիկ դերասաններ
Կատեգորիա:Անձինք նամականիշերի վրա
Գուանակաստե (նահանգ)

**Գուանակաստե** (), Կոստա Ռիկայի 7 նահանգներից մեկը։

## Աշխարհագրություն
Գտնվում է երկրի հյուսիսարևմտյան հատվածում, Խաղաղ օվկիանոսի և նրա ծոցերի (Նիկոյա, Պապագայո և Սանտա Էլենա) ափին։ Տարածքի մեծ մասը գտնվում է Նիկոյա թերակղզում։ Արևելքում սահմանակից է Ալախուելա նահանգի հետ, հարավ-արևելքում՝ Պունտարենաս նահանգի հետ, հյուսիսում՝ Նիկարագուայի հետ։ Վարչական կենտրոնը Լիբերիա քաղաքն է։ Լիբերիայում գտնվում է Կոստա Ռիկայի երկրորդ միջազգային օդանավակայանը՝ Դանիել Օդուբերի Օդանավակայանը։ Մյուս խոշոր քաղաքներն են Կանյասը, Նիկոյան, Ֆիլադելֆիան։

Կոստա Ռիկայի ամենաքիչ բնակչություն ունեցող նահանգը՝ 326 953 մարդ (2011 թվականի տվյալներով)։ Տարածքի մեծությամբ Կոստա Ռիկայի երկրորդ նահանգը՝ 10 141 կմ²։

Նահանգում գտնվում են Պալո Վերդե, Բառա Օնդա, Սանտա Ռոսա, Գուանակաստե, Ռինկոն դե լա Վիեխա, Լաս Բաուլաս, Դիրիա, Տենորիո ազգային պարկերը

## Պատմություն
Նահանգը իր անունը ստացել է գուանակաստե ծառից, որն աճում է ամենուր և համարվում է Կոստա Ռիկայի ազգային խորհրդանիշներից մեկը։

1930 թվականին Դիկվիս գետի ափին հայտնաբերվել են նախապատմական քարե գնդեր՝ նախակոլումբիական քաղաքակրթության հնագիտական հուշարձաններ։

Պատմիչ Օվիեդո ի Վալդեսի վարկածով Նիկոյա թերակղզին և ծոցը եվրոպացիները հայտնաբերել են 1518 թվականին՝ Գասպար դե Էսպինոսայի արշավի ժամանակ։ Լինելով Իսպանական կայսրության կազմում, 1814 թվականին Գուանակաստե նահանգը թերակղզու հետ կամովին առանձնացել են Նիկարագուայից և միացել Կոստա Ռիկային։ 1825 թվականի հուլիսի 25-ին տեղական հանրաքվեով միացումը հաստատվել է։ Այդ օրը դարձել է Կոստա Ռիկայի ազգային տոներից մեկը։

## Կանտոններ
Բաժանված է 11 կանտոնների՝

# Աբանգարես
# Բագասես
# Կանյաս
# Կառիլիո
# Լա Կրուզ
# Լիբերիա
# Նանդայուրե
# Նիկոյա
# Օխանչա
# Սանտա Կրուս
# Տիլարան

Նիկոյա թերակղզու և համանուն ծոցի հարավային մասը ներկայումս (2010) գտնվում է Պունտարենաս նահանգի իրավասության տակ, սակայն դրանց պատկանելիության հարցը դեռևս շարունակվում է։

## Տնտեսություն
Տնտեսության հիմքը անասնապահությունն է, սակայն տավարի մսի գների միջազգային անկման պատճառով խոշոր եղջերավոր անասունների բուծումը աստիճանաբար նվազում է։ Գյուղատնտեսության մեջ կարևոր նշանակություն ունեն բրնձի, բամբակի, շաքարեղեգի, եգիպտացորենի, սորգոյի, լոբու, բանջարեղենի, սուրճի և մրգերի աճեցումը։ Զարգացած է էկոտուրիզմը։

## Պատկերասրահ

Costa_Rica_beach2.JPG|Ափին
Enterolobium cyclocarpum in Guanacaste.jpg|Գուանակաստե ծառը


## Ծանոթագրություններ

## Արտաքին հղումներ
* Guanacaste, Costa Rica 
* Guanacaste
Պատո Անանյան

**Պատո Ալեքսանդրի Անանյան** (**Պատվական Անանյան**, ), հայ բեմանկարիչ։
ՀԽՍՀ արվեստի վաստակավոր գործիչ (1946)։

## Կենսագրություն
1935 թվականին ավարտել է Լենինգրադի գեղարվեստի, քանդակագործության, ճարտարապետության ինստիտուտը։ 1933-1946 թվականներին եղել է Երևանի օպերայի և բալետի, 1948-1956 թվականներին՝ Լենինգրադի երաժշտական կոմեդիայի թատրոնների նկարիչ։
Ձևավորել է Ջակոմո Պուչչինիի «Չիո-Չիո սան» (1934), Դելիբի «Լակմե» (1937), Արմեն Տիգրանյանի «Անուշ» (1939) և այլ օպերաների բեմադրություններ, «Զանգեզուր» (1938, Հայֆիլմ) կինոնկարը։
1956 թվականից աշխատել է գրաֆիկայի բնագավառում։

## Ծանոթագրություններ

Կատեգորիա:ՀԽՍՀ արվեստի վաստակավոր գործիչներ
Կատեգորիա:Հայ բեմանկարիչներ
Կատեգորիա:Հայ գրաֆիկներ
Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Լարի Փեյջ

**Լոուրենս Լարի Փեյջ** (, ), ամերիկացի համակարգչային գիտնական և համացանցային ձեռնարկատեր, ով Սերգեյ Բրինի հետ հիմնադրել է Գուգլը։ Գուգլի մայր կազմակերպության՝ Alphabet-ի գործադիր տնօրենը։ 2001 թվականի օգոստոսին հեռացավ պաշտոնից՝ այն թողնելով Էրիկ Շմիդտին, սակայն կրկին զբաղեցրեց գործադիր տնօրենի պաշտոնը 2011 թվականի ապրիլին։ 2015 թվականի հուլիսին նա հայտնեց գործադիր տնօրենի պաշտոնից կրկին հեռանալու իր մտադրության մասին։ Փեյջի ղեկավարությամբ Alphabet-ը ձգտում է մեծ ձեռքբերումների հասնել տարբեր ոլորտներում։ Փեյջը PageRank-ի գյուտարարն է, որը Գուգլի հղումների դասակարգման հայտնի ալգորիթմներից մեկն է։

Փեյջը նաև X Prize հիմնադրամի խորհրդի անդամն է և 2004 թվականին ընտրվել է Ճարտարագիտության ազգային ակադեմիայի անդամ։ 2004 թվականին ստացել է Մարկոնի մրցանակի։

## Ծանոթագրություններ

## Արտաքին հղումներ
* Լարի Փեյջի համառոտ կենսագրությունը Գուգլում
* Անձնական էջը Ֆորբսի աշխարհի ամենահարուստ մարդկանց ցուցակում

Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի գիտնականներ
Կատեգորիա:Ամերիկացի գործարարներ
Կատեգորիա:Ամերիկացի ծրագրավորողներ
Կատեգորիա:Ամերիկացի ձեռնարկատերեր
Կատեգորիա:Ամերիկացի ճարտարագետներ
Կատեգորիա:Ամերիկացի միլիարդատերեր
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Գուգլ
Կատեգորիա:Գուգլ ընկերության աշխատակիցներ
Կատեգորիա:Միչիգանի համալսարանի շրջանավարտներ
Կատեգորիա:Սթենֆորդի համալսարանի շրջանավարտներ
Կատեգորիա:Տեղեկատվական տեխնոլոգիաների անձինք
Ջանեթ Ելեն

**Ջանեթ Ելեն** (, ), ամերիկացի տնտեսագետ, Դաշնային պահուստային համակարգի հոգաբարձուների խորհրդի նախագահը։ 2010-2014 թվականներին եղել է նույն կառույցի փոխնախագահը։ Նախկինում եղել է Սան Ֆրանցիսկոյի Դաշնային պահուստային բանկի գործադիր տնօրենը և նախագահը, նախագահ Բիլ Քլինթոնի ենթակայության տակ գտնվող Սպիտակ տան տնտեսական գծով խորհրդատուների խորհրդի նախագահը, Կալիֆորնիայի համալսարանի, Հաաս բիզնես դպրոցի պրոֆեսոր։

Տնտեսական տեսությունն ամենօրյա կյանքին կապելու Ելենի ունակությունը համարվում է նրա կարիերայի բնութագրիչներից մեկը։ 2014 թվականի հունվարի 6-ին նախագահ Բարաք Օբամայի առաջադրությամբ ԱՄՆ սենատը հաստատել է Ելենին՝ ԱՄՆ Դաշնային պահուստային համակարգի նախագահի պաշտոնում նշանակելու առաջարկը։ Երդման արարողությունը տեղի է ունեցել 2014 թվականի փետրվարի 3-ին՝ դարձնելով նրան առաջին կինն այդ պաշտոնում։

## Ծանոթագրություններ

## Արտաքին հղումներ
* Ջանեթ Ելենի կենսագրությունը Դաշնային պահուստային բանկի կայքում 
* Ջանեթ Ելեն՝ ԱՄՆ Դաշնային պահուստային համակարգի ղեկավարը

Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի կին տնտեսագետներ
Կատեգորիա:Հարվարդի համալսարանի դասախոսներ
Կատեգորիա:20-րդ դարի ամերիկացի տնտեսագետներ
Կատեգորիա:Եյլի համալսարանի շրջանավարտներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Գուգենհայմի կրթաթոշակառուներ
Կատեգորիա:Ամերիկացի կին հասարակագետներ
Կատեգորիա:Բրաունի համալսարանի շրջանավարտներ
Կատեգորիա:21-րդ դարի ամերիկացի կանայք
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի բանկիրներ
Կատեգորիա:Ամերիկացի կին քաղծառայողներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Գիտությունների դոկտորներ
Լի Քեցյան

**Լի Քեցյան** (, ), Չինաստանի Ժողովրդական Հանրապետության վարչապետը 2013-2023 թվականներին։ Լինելով մասնագիտությամբ տնտեսագետ՝ Լին ոչ միայն Չինաստանի կառավարության ղեկավարն էր, այլև տնտեսական քաղաքականության առաջատար անձանցից մեկը։ Նա նաև Չինաստանի Կոմունիստական կուսակցության Կենտրոնական կոմիտեի քաղբյուրոյի մշտական կոմիտեի երկրորդ դեմքն էր։ Կառույցը, դե ֆակտո, երկրի որոշումներ կայացնող կառույցն է։ Լին ՉԺՀ-ի ղեկավարների 5-րդ սերնդի անդամ էր։

1998-2004 թվականներին Լին եղել է Հենանի կառավարիչը և պրովինցիայի կոմկուսի քարտուղարը։ 2004-2007 թվականներին եղել է Լիաոնինգի կոմկուսի քարտուղարը։ 2008-2013 թվականներին վարչապետ Վեն Ցզյաբաոյի ղեկավարման ժամանակ եղել է փոխվարչապետ և վերահսկում էր տնտեսական զարգացումը, գները, ֆինանսական և մակրոտնտեսական հարցերը։

Լին համարվել է նախկին նախագահ Հու Ցզինտաոյի քաղաքական դաշնակիցը։ Վարչապետի պաշտոնում նշանակվել է 2013 թվականին և փոխել է Չինաստանի կառավարության առաջնայնությունը արտահանումից դեպի ներքին սպառում։ Լին նաև եղել է 2013 թվականի աշնանը հայտարարված «խորը, բազմակողմանի բարեփոխումների» ներդրման շարժիչ ուժը։

## Ծանոթագրություններ

## Արտաքին հղումներ
* Լի Կեքիանգի կենսագրությունը «Голос России» ռադիոյով  
* Լի Կեքիանգի կենսագրությունը Չինաստանի ինֆորմացիոն համացանց կենտրոնում 
* Լի Կեքիանգի կենսագրությունը Չինաստանի միջազգային ռադիոյով 

Կատեգորիա:Կառավարության ղեկավարներ
Կատեգորիա:Չինաստանի վարչապետներ
Կատեգորիա:Չինաստանի քաղաքական գործիչներ
Կատեգորիա:Չինացի տնտեսագետներ
Կատեգորիա:Տնտեսագիտական գիտությունների դոկտորներ
UTC-6

**[[UTC]]−6** («Կենտրոնամերիկյան ժամանակ»), ժամային գոտի է, որն օգտագործվում է հետևյալ պետություններում և տարածքներում.

## Ամբողջ տարվա ընթացքում
* 
* 
* 
* 
* 
* 
*  (մասամբ)։
:* 25px|ձախ Սասկաչևան (բացառության Լլոյդմինստերի և սահմանակից շրջանի)
*  (մասամբ)։
:* 25px|ձախ Զատկի կղզի
*  (մասամբ)։
:* 25px|ձախ Գալապագոս

## Ձմռանը Հյուսիսային կիսագնդում (նոյեմբեր-մարտ)
*  (մասամբ)։
:* 25px|ձախ Մանիտոբա
:* 25px|ձախ Նունավուտ (կենտրոնական մասը)
:* 25px|ձախ Օնտարիո (արևմտյան մասը)
*  (մասամբ)։
:* 
:* 
:* 
:* 25px|ձախ Վիսկոնսին
:* 
:* 
:* 
:* 
:* 
:* 25px|ձախ Օկլահոմա
:*  (նահանգի մեծ մասը)
:*  (նահանգի մեծ մասը)
:* 25px|ձախ Հյուսիսային Դակոտա (նահանգի մեծ մասը)
:*  (նահանգի մեծ մասը)
:*  (նահանգի մեծ մասը)
:*  (նահանգի մեծ մասը)
:*  (նահանգի արևմուտքը)
:*  (նահանգի արևմուտքը)
:*  (նահանգի արևմուտքը)
:*  (նահանգի արևմուտքը)
*  (երկրի արևելքը և կենտրոնը)

## Ամռանը Հյուսիսային կիսագնդում (ապրիլ-հոկտեմբեր)
*  (մասամբ)։
:* 25px|ձախ Ալբերտա
:* 25px|ձախ Բրիտանական Կոլումբիա(հարավարևելյան մասը)
:* 25px|ձախ Հյուսիսարևմտյան տարածքներ (մեծ մասը)
:* 25px|ձախ Նունավուտ (արևմտյան մասը)
:* 25px|ձախ Սասկաչևան (միայն Լլոյդմինստեր քաղաքը և սահմանակից շրջանը)
*  (մասամբ)։
:* 25px|ձախ Վայոմինգ
:* 
:* 
:* 
:* 
:* Նավախո ազգի ռեզերվացիան
:* 
:*  (արևմտյան մասը)
:*  (արևմտյան մասը)
:*  (արևմտյան մասը)
:*  (արևմտյան մասը)
:* 25px|ձախ Հյուսիսային Դակոտա (հարավարևմտյան մասը)
:*  (փոքր շրջան նահանգի արևելքում)
:*  (փոքր շրջան նահանգի արևելքում)
*  (մասամբ)։
:* 25px|ձախ Հարավային Ստորին Կալիֆոռնիա
:* 25px|ձախ Չիուաուա
:* 25px|ձախ Նայարիտ (մեծ մասը)
:* 25px|ձախ Սինալոա

## Արտաքին հղումներ
* Քաղաքներ UTC−6 գոտում

Կատեգորիա:Ժամային գոտիներ
Ջեյմի Դայմոն

**Ջեյմս Դայմոն**, **Ջեյմի Դայմոն** (, ), ամերիկացի գործարար, ամերիկյան 4 ամենամեծ բանկերից մեկի՝ JPMorgan Chase-ի նախագահը և գործադիր տնօրենը։ Նախկինում եղել է Նյու Յորքի Դաշնային պահուստային բանկի խորհրդի անդամ։ 2006, 2008, 2009 և 2011 թվականներին Թայմ ամսագիրը Դայմոնին դասել է աշխարհի 100 ամենաազդեցիկ մարդկանց շարքում։ 2008-2011 թվականներին համաամերիկյան հարցման արդյունքում Ինստիթյուշնլ ինվեսթոր () ամսագրի կողմից ճանաչվել է նաև լավագույն գործադիր տնօրեն։

2011 թվականին ճանաչվել է տարվա գործադիր տնօրեն։

2011 թվականին ստացել է 23 մլն ԱՄՆ դոլար աշխատավարձ, ավելին, քան ԱՄՆ որևէ այլ բանկի գործադիր տնօրեն։ 2013 թվականին նրա եկամուտը կազմել է 20 մլն ԱՄՆ դոլար։

## Ծանոթագրություններ

## Արտաքին հղումներ
* 

Կատեգորիա:Ամերիկացի գործարարներ
Կատեգորիա:Նյու Յորք քաղաքում ծնվածներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Հարվարդի համալսարանի շրջանավարտներ
Կատեգորիա:Ամերիկացի միլիարդատերեր
Կատեգորիա:Ամերիկացի բանկիրներ
Քրիստին Լագարդ

**Քրիստին Մադլեն Օդետ Լագարդ** (, ), ֆրանսիացի փաստաբան և Ժողովրդական շարժման միություն կուսակցության քաղաքական գործիչ, ով 2011 թվականի հուլիսի 5-ից ղեկավարում է Արժույթի միջազգային հիմնադրամը (ԱՄՀ)։

Քրիստին Լագարդը նախկինում տարբեր պաշտոններ է զբաղեցրել ֆրանսիական կառավարությունում՝ եղել է Ֆրանսիայի Ֆինանսների նախարար, իսկ դրանից առաջ՝ Դոմինիկ դե Վիլպինի վարչապետ եղած ժամանակ, Գյուղատնտեսության և Առևտրի նախարար։ Լագարդն առաջին կինն էր, ով Մեծ ութնյակի երկրներից դարձավ ֆինանսների նախարար և առաջին կինն է, ով ղեկավարում է ԱՄՀ-ն։

Հայտնի հակամենաշնորհային և աշխատանքի գծով փաստաբան Լագարդը դարձավ միջազգային Baker & McKenzie փաստաբանական ընկերության առաջին կին տնօրենը։ 2009 թվականի նոյեմբերի 16-ին Ֆայնենշլ Թայմսը նրան ճանաչեց Եվրագոտու լավագույն ֆինանսների նախարարը։ 2011 թվականի հունիսի 28-ին նշանակվեց Արժույթի միջազգային հիմնադրամի հաջորդ տնօրենը 5 տարի ժամկետով՝ 2011 թվականի հուլիսի 5-ից սկսած փոխարինելով Դոմինիկ Շտրաուս-Կանին։ Նա 11-րդ եվրոպացին է, ով նշանակվում է այդ պաշտոնում։ 2014 թվականին Լագարդը Ֆորբս ամսագրի կողմից ճանաչվել է աշխարհի ամենաազդեցիկ կանանցից 5-րդը։

## Ծանոթագրություններ

## Արտաքին հղումներ
* «Եվրոնյուզ», հարցազրույց Քրիստին Լագարդի հետ, հունիսի 4, 2009թ․ 
* Քրիստին Լագարդ՝ ֆինանսները կանացի դեմք ունեն 
* Քրիստին Լագարդի կարիերան

Կատեգորիա:Բարեկամության շքանշանի ասպետներ (Ռուսաստան)
Կատեգորիա:Պատվո լեգեոնի շքանշանի ասպետներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի իրավաբաններ
Կատեգորիա:Ֆրանսիացի փաստաբաններ
Օլգա Գաբայան

**Օլգա Ալեքսանդրի Գաբայան** (), հայ օպերային երգչուհի, մեցցո-սոպրանո։ ՀԽՍՀ ժողովրդական արտիստ (1984)։

## Կենսագրություն
1966 թվականին ավարտել է Երևանի կոնսերվատորիան։ 1966 թվականից եղել է Երևանի օպերայի և բալետի թատրոնի մեներգչուհի։ 1992 թվականից դասավանդել է Երևանի կոնսերվատորիայում, պրոֆեսոր՝ 2003 թվականից։

## Դերերգեր
* Ալմաստ՝ Ալեքսանդր Սպենդիարյանի «Ալմաստ»
* Փառանձեմ՝ Տիգրան Չուխաճյանի «Արշակ Բ»)
* Թամար՝ Արմեն Տիգրանյանի «Դավիթ Բեկ»
* Աննա՝ Ալեքսանդր Հարությունյանի «Սայաթ-Նովա»
* Կարմեն՝ Ժորժ Բիզեի «Կարմեն»
* Ամներիս՝ Ջուզեպե Վերդիի «Աիդա»
* Ազուչենա՝ Վերդիի «Տրուբադուր»
*Էբոլի՝ Վերդիի «Դոն Կառլոս»
* Ադալջիզա՝ Վինչենցո Բելլինիի «Նորմա»

## Մրցանակներ
* Երաժիշտ-կատարողների Այսրկովկասյան մրցույթի դափնեկիր, 1965, Թբիլիսի, 3-րդ մրցանակ
* «Հայրենիքին մատուցած ծառայությունների համար» 2-րդ աստիճանի մեդալ, 2016

## Ծանոթագրություններ

Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:ՀԽՍՀ ժողովրդական արտիստներ
Կատեգորիա:Հայ երգչուհիներ
Կատեգորիա:Հայ մեցցո-սոպրանոներ
Ջեֆրի Իմելթ

**Ջեֆրի Ռոբերթ Իմելթ**, **Ջեֆ Իմելթ** (, ), ամերիկացի գործարար։ Ներկայումս ԱՄՆ-ում հիմնադրված Ջեներալ էլեկտրիկ կոնգլոմերատի խորհրդի նախագահն է և գործադիր տնօրենը։ Գործադիր տնօրենի պաշտոնում նշանակվել է տնօրենների խորհրդի կողմից 2000 թվականին՝ որպես Ջեք Ուելչին փոխարինող՝ վերջինիս թոշակի անցնելուց հետո։ Նախկինում Իմելթը եղել է Ջեներալ էլեկտրիկի Բժշկական համակարգերի ստորաբաժանման նախագահը և գործադիր տնօրենը։

## Վաղ տարիներ
Իմելթը ծնվել է Ցինցինատիում՝ ուսուցչուհի Դոննա Ռոզմարիի և Ջոզեֆ Ֆրենսիս Իմելթի ընտանիքում, ով ղեկավարում էր Ջեներալ էլեկտրիկի ինժեներական բաժինը։

Իմելթը հաճախել է Ֆայնիթաունի ավագ դպրոցը, քոլեջում ֆուտբոլ է խաղացել թեքլի դիրքում։ 1978 թվականին Դարթմութի քոլեջն ավարտելով ստացել է կիրառական մաթեմատիկայի բակալավրի աստիճան։ Այժմ Դարթմութի հոգաբարձուների խորհրդի անդամ է, եղել է նաև Ֆի Դելտա Ալֆայի նախագահը։

Դորթմունթում սովորելու տարիներին ամառներն աշխատել է Ցինցինատիում տեղակայված Ֆորդի հավաքման հոսքագծում։ Ավարտելուց հետո աշխատել է *[[Procter & Gamble]]*-ում, այնուհետև ընդունվել Հարվարդի համալսարան։

1982 թվականին Իմելթն ավարտել է Հարվարդի բիզնես դպրոցը և ստացել մագիստրոսի աստիճան։ «Բիզնես դպրոցը» բնութագրել է որպես իր կյանքի ամենաեռանդուն ժամանակաշրջան։

## Ծանոթագրություններ

## Արտաքին հղումներ
* General Electric, Executive Bio and Photo
* September 2009 speech by Immelt regarding GE Healthcare 
* Leading Questions: GE's Jeff Immelt, Interview with BBC Business

Կատեգորիա:21-րդ դարի ամերիկացի գործարարներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի գործարարներ
Կատեգորիա:Հարվարդի համալսարանի շրջանավարտներ
Կատեգորիա:Բիզնեսի կառավարիչներ
Կատեգորիա:Ամերիկացի բարերարներ
Կատեգորիա:Ամերիկացի տնտեսագետներ
Կատեգորիա:Ամերիկացի ձեռնարկատերեր
Հոբելյարը (ֆիլմ, 2001)

**«Հոբելյարը»** (), բրիտանա-ամերիկյան արտադրության 2001 թվականի քրեական կատակերգական դրամա, ռեժիսոր՝ Ջեզ Բաթերուորթ։ Սյուժեն հյուսվում է անգլիացի բանկային աշխատող Ջոն Բուկինգհեմի շուրջ, որը ռուսական ամուսնական ծառայությունների կայքից հարսնացու է ընտրում՝ Նադյային։ Ամեն ինչ կարգին էր, մինչև նրա ժամանումը, երբ պարզվում է, որ Նադյան անգլերեն չի խոսում, իսկ ավելի ուշ երկու անծանոթ տղամարդկանց ժամանումը, որոնք ներկայանում են որպես Նադյայի զարմիկ և զարմիկի ընկեր։ Ֆիլմում խաղացել են Նիկոլ Քիդմանը, Բեն Չապլինը, Մաթյո Կասովիտցը և Վենսան Կասելը։ Ֆիլմում միաժամանակ խոսում են անգլերեն և ռուսերեն։

## Երաժշտություն
Ֆիլմում հնչել են հետևյալ երգերը՝

* *Bob Sakek* «The Most Beautiful Girl in the World» 
* *Da Il Deuce* «Dost Vas Mam! (I’ve Had It with You)»
* *Sick Rhyme Sayazz feat. Koolade & Dash* «Pocasna Loza (VIP Lounge)»
* *Elaine Paige* «Memory»
* *The Searchers* «Sugar & Spice» 
* *The Sunshine Fix* «Age of the Sun»
* *The Ivy League* «Funny How Love Can Be»
* *The Tremeloes* «Even the Bad Times Are Good»
* Ռոբի Ուիլյամս, Նիկոլ Քիդման «Somethin' Stupid»

## Հետաքրքիր փաստեր
* Ֆիլմի նկարահանումներն ընթացել են Անգլիայում և Ավստրալիայում, 1999 թվականի օգոստոսից նոյեմբերը։
* Դերասաններից ոչ մեկը, ինչպես նաև ռեժիսորը, չեն խոսում ռուսերեն։
* Ռուս աղջկան մարմնավորելու համար Նիկոլ Քիդմանը գնաց Ավստրալիայում Ռուսաստանի դեսպանություն, որպեսզի նրան այնտեղ օգնեն սովորելու ռուսերեն մի քանի արտահայտություն։ Դրանից հետո նա սովորեց ռուսերեն հայհոյանքներ և կարող էր ռուսերենով տաքսի կանչել։
* Տեսարաններից մեկում, երբ Ջոնը Ալեքսեյին հարվածում է կիթառով, կարելի է նկատել, որ կիթառը չի էլ դիպչում դերասանին։
* Տեսարանների միջև, որոնցում Ջոնը հեռանում է օդանավակայանից և գալիս հյուրանոց, հետևելով տաքսուն, կարելի է նկատել, որ դերասանը սափրված է։

## Ծանոթագրություններ

## Արտաքին հղումներ
* 
* Review of ''Birthday Girl'' by cosmopolis.ch 
* Birthday Girl at Rotten Tomatoes
* Birthday Girl @ Box Office Mojo

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2000-ականների ռուսերեն ֆիլմեր
Կատեգորիա:2001 ֆիլմեր
Կատեգորիա:2002 ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Բրիտանական դետեկտիվ ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ռոմանտիկ ֆիլմեր
Կատեգորիա:Բրիտանական քրեական ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Զելյոնի Գայ (գյուղ, Կիրովոգրադի շրջան)

**Զելյոնի Գայ** (), գյուղ Ուկրաինայի Կիրովոգրադի մարզի Կրիվոգրադի շրջանում։

2001 թվականի տվյալներով Զելյոնի Գայ գյուղում բնակվում էր 122 մարդ։ Գյուղը գտնվում է ծովի մակարդակից 142 մետր բարձրության վրա։ Փոստային ինդեքս՝ 27603, հեռախոսային կոդ՝ 522:

## Ծանոթագրություններ

## Արտաքին հղումներ
* Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua 
* 2001 թվականի Ուկրաինայի համապետական մարդահամարի արդյունքները, ukrcensus.gov.ua 
* Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net 

Կատեգորիա:Կիրովոգրադի մարզ
Անոթ Սամորայից

**Անոթ Սամորայից** , Օմայյան խալիֆայության ժամանակաշրջանի Պիրենեյան թերակղզու Ալ Անդալուս տարածքի փղոսկրյա անոթ։

Գտնվում է Մադրիդի ազգային հնագիտական թանգարանում։

## Պատմություն
Անոթը ստեղծվել է Կորդովայի խալիֆայությունում, նկարչի կողմից ով հայտնի է եղել որպես «Սամորայի վարպետ»։ Արաբերեն արձանագրությունը վկայում է, որ այն եղել է նվեր Ալ Հակիմ II խալիֆին (արաբերեն` أبو العاص المستنصر بالله الحكم بن عبد الرحمن ):

1367 թվականին այն գտնվել է Սամորայի տաճարում։

## Նկարագրություն
Անոթը գլանաձև է` գմբեթավոր փղոսկրյա փականով։ Գագաթը կոնաձև է, փակվում է արծաթե ճարմանդով։ Ամբողջ տուփը երեսապատված է արևելյան զարդանախշերով՝ տերևներ, արմավներ, գազելներ, սիրամարգեր, ինչպես նաև տեսանելի են այլ կենդանիներ։ Եզրերի ձևավորումը նման է հյուսված պարանի։

Տուփի փականի տակ կա արձանագրություն.

Անոթն ունի 17.7 սմ բարձրություն, 11 սմ տրամագիծ։

## Ծանոթագրություններ

## Աղբյուրներ
* Página web del Museo Arqueológico Nacional.
* Instituto Cervantes, Al-Ándalus.
* Presentación en 3D. 
* Museo sin Fronteras.
* El Bote de Zamora

## Գրականություն
* Ferrandis, J., Marfiles árabes de occidente, 1935, p.&nbsp;56-8.
* Galán y Galindo, A., Marfiles medievales del islam, Cajasur, 2005, 2 vols.
* Gómez Moreno, M., « Los marfiles cordobeses y sus derivaciones », in Archivo Español de Arte y Arqueología, III (1927), p.&nbsp;77-79, nº 164.
* Kuhnel, E., Die islamischen Elfenbeinskulpturen, VIII.-XIII. Jahrhundert, Berlin, 1971, p.&nbsp;35, n°22.
* Martín Benito, J.I. ; Regueras Grande, F., « El Bote de Zamora: historia y patrimonio », in De Arte, 2, 2003, p.&nbsp;203-223.
* Montoya Tejada, B. ; Montoya Díaz, B., Marfiles cordobeses, Cordoue : Real Academia de Córdoba, de Ciencias, Bellas Letras y Nobles Artes, 1979, p.&nbsp;24-27.
* Las Edades del Hombre. Remembranza, Iglesia de El Carmen de San Isidoro, Santa Iglesia Catedral, Zamora, 2001, p.&nbsp;65.
* Momplet Míguez, A., El arte hispano-musulmán, Madrid : Encuentro, 2004, p.&nbsp;244-272 (Marfiles por Noelia Silva Santa-Cruz).
* Zozaya, J., M.A.N., Guía General, 2ª ed., Madrid, 1996, p.&nbsp;199.

Կատեգորիա:Մադրիդի ազգային հնագիտական թանգարանի նմուշներ
Ռեքս Թիլերսոն

**Ռեքս Ուեյն Թիլերսոն** (, ), 2017 փետրվարի 1-ից մինչև 
2018 մարտի 13-ը ԱՄՆ պետքարտուղար, ամերիկացի գործարար, ExxonMobil ընկերության նախագահ, գործադիր տնօրեն։ Թիլերսոնի ղեկավարությամբ ExxonMobil-ը ձեռք բերեց XTO Energy կազմակերպությունը։ Exxon-ը Էփլի և Գուգլի հետ համարվում են 3 ամենամեծ հասարակական ընկերությունները՝ ըստ շուկայական արժեքի։ 2018 թվականի մարտի 13-ին ԱՄՆ նախագահ Դոնալդ Թրամփը պետքարտուղարի պաշտոնից հեռացրել է Թիլերսոնին։

## Կրթություն
Ռեքս Ուեյն Թիլերսոնը ծնվել է 1952 թվականի մարտի 23-ին Տեխասի Ուիչիտա Ֆոլս քաղաքում։ 1965 թվականին ստացել է Eagle Scout-ի կոչում։ 1970 թվականին ավարտել է Հանտսվիլի ավագ դպրոցը։ 1975 թվականին ավարտելով Օսթինում գտնվող Տեխասի համալսարանը՝ ստացել է բակալավրի աստիճան քաղաքացիական ճարտարագիտության ոլորտում։ Օսթինում սովորելու տարիներին ներգրավվել է Տեխաս ակումբի, Լոնգհորն Բենդի և Ալֆա Ֆի Օմեգայի մեջ։ 2006 թվականին անվանվել է ականավոր ճարտարագետ-շրջանավարտ։

## Ծանոթագրություններ

## Արտաքին հղումներ
* 
* World Energy magazine – The Global Energy Community's Leadership Imperative 
* Rolling Stone Magazine on R. Tillerson's Climate Change Impact 

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գործարարներ
Կատեգորիա:Ամերիկացի դիվանագետներ
Կատեգորիա:Ամերիկացի ճարտարագետներ
Կատեգորիա:Արտաքին գործերի նախարարներ
Ռաշիդ Կարապետյան

**Ռաշիդ Կարապետյան** (), բալետի հայ արտիստ։ Հայաստանի Թատերական գործիչների միության անդամ (1962 թ.)։ ՀԽՍՀ վաստակավոր արտիստ (1964 թ.)։

## Կենսագրություն
Ռաշիդ Կարապետյանը ծնվել է Երևանում։ 1955 թվականին ավարտել է Երևանի պարարվեստի ուսումնարանը։ Աշխատել է Երևանի Սպենդիարյանի անվան օպերայի և բալետի ազգային ակադեմիական թատրոնում, եղել է բալետի արտիստ։ 1957—1960 թվականներին ծառայել է խորհրդային բանակում։ Բանակից վերադառնալուց հետո եղել է Հայաստանի պարի պետական անսամբլի մենակատար։ 1967 թվականին «ԽՍՀՄ ժողովուրդների պարեր» ծրագրի շրջանակներում հյուրախաղերով հանդես է եկել Հնդկաստանում, Լաոսում, Կամբոջայում։ Շրջագայել է աշխարհի տարբեր երկրներով։

1970 թվականին հյուրախաղերով եղել է ԱՄՆ-ում։ ԱՄՆ-ից վերադառնալուց հետո ընկել և վնասել է ողնաշարը և դադարեցրել է պարային գործունեությունը։

## Պարացանկ
* «Բերդ»
* «Պոռթկում»
* «Լեռնային պար»

## Մրցանակներ
* ՀԽՍՀ վաստակավոր արտիստ, 1964 թ.
* Լենինի շքանշան, 1965 թ. 
* Կամբոջայի թագավորի շքանշան, 1967 թ.
* Հունգարիայի մշակույթի նախարարի մեդալ, 1968 թ.
* ՀԹԳՄ ոսկե մեդալ, 2013 թ.

## Ծանոթագրություններ

Կատեգորիա:Հայ բալետի արտիստներ
Բացարձակ խոնավություն

**Խոնավություն**, ցույց է տալիս ջրի պարունակությունը ֆիզիկական մարմիններում կամ շրջակա միջավայրում։ Խոնավությունը չափելու համար օգտագործում են տարբեր միավորներ, հաճախ համակարգից դուրս։

## Ընդհանուր տեղեկություններ
Խոնավությունը կախված է նյութի բաղադրությունից, իսկ պինդ մարմիններում, բացի դրանից, նաև կախված է ծակոտկենության աստիճանից։ Քիմիական կապերի պարունակությունը, ինչպես, օրինակ՝ հիդրօքսիդները, առանձնանում է միայն քիմիական քայքայման ժամանակ։ Ջրի բյուրեղային հիդրատը չի ընդգրկվում խոնավություն հասկացության մեջ։

## Չափման միավորներ և «խոնավություն» հասկացության առանձնահատկություններ
* Խոնավությունը սովորաբար բնութագրվում է ըստ ջրի քանակությանը նյութում, արտահայտված է տոկոսներով (%), կամ կախված է ծավալից (խոնավության զանգվածից)։
* Խոնավությունը նաև կարելի է բնութագրել խոնավության պարունակությամբ, կամ բացարձակ խոնավությամբ՝ ջրի քանակությամբ։ Խոնավության նման որոշումը լայնորեն օգտագործվում է փայտի որակը գնահատելու համար։
Այս արժեքը ոչ միշտ է կարելի ճիշտ չափել, քանի որ որոշ դեպքերում հնարավոր չէ հեռացնել ամբողջ խտացված ջուրը և կշռել նյութը տվյալ գործողություններից առաջ և հետո։
* Հարաբերական խոնավությունը բնութագրում է խոնավության քանակը՝ համեմատած թերմոդինամիկ հավասարակշռության վիճակում նյութի մեջ պարունակվող առավելագույն խոնավության հետ։ Սովորաբար հարաբերական խոնավությունը չափում են տոկոսներով՝ սկսած առավելագույնից։

## Որոշման մեթոդներ
thumb|Կարլա Ֆիշերի տիտրատորը
Խոնավության աստիճանի սահամանումը շատ ապրանքների և նյութերի համար շատ կարևոր նշանակություն ունի։ Միայն որոշակի խոնավության ժամանակ, շատ նյութեր (հացահատիկ, ցեմենտ և այլն) կարող են ծառայել այն նպատակին, որի համար նախատեսված են։ Կենդանական և բուսական օրգանիզմների կենսագործունեությունը հնարավոր է միայն որոշակի խոնավության միջակայքերում և հարաբերական խոնավության պայմաններում։ Խոնավություն կարող է զգալի սխալներ կատարել առարկայի զանգվածը հաշվելու հարցում։ 5 % և 10 % խոնավություն պարունակող շաքարը կամ հացահատիկը չոր վիճակում այլ զանգված կունենան։ Խոնավության չափումը որոշվում է խոնավության չորացումամբ և խոնավության տիտրմամբ, ըստ Կարլ Ֆիշերի։ Այդ մեթոդները համարվում են առաջնային։

## Օդի խոնավություն
Օդի խոնավությունը, դա մեծություն է, որը բնութագրում է երկրի մթնոլորտում գտնվող ջրային գոլորշիները, որը հանդիսանում է եղանակի և կլիմայի կարևոր առանձնահատկություներից մեկը։ Օդի խոնավությունը երկրի մթնոլորտում զգալիորեն տատանվում է։ Այսպես՝ երկրի մակերևույթի վրա, բարձր լայնություններում ջրային գոլորշիները կազմում են միջինը 0.2%, իսկ արևադարձային լայնությունում՝ 2,5%:
Օդի բացարձակ խոնավությունը, դա 1 մ ³ օդում գտնվող ջրային գոլորշիների քանակն է։
Սովորաբար բացարձակ խոնավության օգտագործման միավորն է գրամը հարաբերած մեկ խորանարդին՝ գ / մ ³:
Օդի հարաբերական խոնավությունը (φ)։

Հարաբերական խոնավությունը հիմնականում արտահայտվում է տոկոսներով (%)։
Միջին հաշվով, երկրի մակերևույթի յուրաքանչյուր մետր քառակուսիում, օդը պարունակում է 28.5 կիլոգրամ ջրային գոլորշիներ։

## Գրականություն
* 
* 

Կատեգորիա:Ֆիզիկական գիտություններ
Ակրոբատն Օսունայից

**Ակրոբատն Օսունայից** (), մ. թ. ա. 2-րդ դարի կրաքարե իբերիական քանդակ, որը գտնվում է Մադրիդի ազգային հնագիտական թանգարանում՝ 38427 համարի ներքո։

## Նկարագրություն
Ակրոբատի պատկերով քանդակը հայտնաբերվել է իբերիական Օսունա քաղաքի (Սևիլյա, Իսպանիա) հնագիտական վայրում, եղել է թաղման ծիսակարգի հուշարձան, որի քանդակներն ստեղծվել են ռազմական և կրկեսային թեմաներով։ Նկարտելի է հռոմեական ազդեցությունը, մասնավորապես՝ հագուստից։ Քանդակում կերտված է ճկուն ֆիգուր, որը ոտքերը վեր հառելով իջեցրել է դեպի գլուխը։

### Չափերը
Քանդակն ունի 78 սմ բարձրություն, 25 սմ խորություն, 38 սմ լայնություն։

## Ծանոթագրություններ

## Արտաքին հղումներ
* Ayuntamiento de Osuna

Կատեգորիա:Թանգարանային նմուշներ
Կատեգորիա:Մադրիդի ազգային հնագիտական թանգարանի նմուշներ
Կատեգորիա:Մ․ թ․ ա․ 2-րդ դարի քանդակներ
Լա Ռոնդ

**Լա Ռոնդ** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Լա Ռոշել շրջանում։ Մտնում է Կուրսոն կանտոնի կազմի մեջ։

Համայնքի INSEE կոդ՝ 17303։

## Բնակչություն
Համայնքի բնակչությունը 2010 թվականին կազմում էր 1078 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ. Լա Ռոնդ 

Կատեգորիա:Ֆրանսիայի համայնքներ